Dalsfjordbrua

Dalsfjordbrua er en veibro over Dalsfjorden i Vestland. Hengebroen har et spenn på 523 meter og brotårnene er 101 meter høye. Den ble åpnet 14. desember 2013.Askvoll kommune: Offisiell opning av Dalfjordsambandet. Broen er bygget som en del av prosjektet Dalsfjordsambandet og inngår i fylkesvei 609. På vestsiden går veien inn i Ottersteintunnelen, mens på østsiden av broen går veien i en 290 meter lang tunnelarm inn til en rundkjøring inne i Nishammartunnelen.

Historikk

Broplanene stammer fra 1960-tallet med et ønske om å få veiforbindelse mellom Askvoll og Førde og Dale med vei på nordsiden av Dalsfjorden. Blant annet ble det samlet inn 1200 underskrifter til støtte for dette prosjektet i 1962. Senere ble det bestemt at det skulle bygges bro over Dalsfjorden. I 1975 startet byggingen av veien fra fergeleiet på Eikenes og innover fjorden mot Otterstein, der Dalsfjordbrua skulle bygges over til Nishammar på sørsiden. Etter at fire kilometer vei og en tunnel var blitt bygd, ble veiarbeidet stoppet i 1979. Bevilgningene til prosjektet ble i 1981 overført til andre prosjekter, og veiprosjektet som til da hadde kostet 13 millioner kroner, endte i fjellveggen. Slik stod den uferdige veien til arbeidet ble gjenopptatt i 2010.

Midt på 1990-tallet ble broplanene tatt opp igjen, og i 2005 gikk Sogn og Fjordane fylkesting inn for å prioritere Dalsfjordbrua. 

Ifølge trafikkanalyser var årsdøgntrafikken 45 biler over ferjeleiet Dale-Eikenes i 2007, og man forventet årsdøgntrafikk på 750 biler i løpet av en 5 årsperiode.

Denne prognosen viste seg å stemme veldig bra. I 2018 var tallet passert.

Hele anlegget kostet omkring 1,1 milliarder kroner, hvorav halvparten til selve broen.Våre Veger, nr 6, 2012. Broen er ikke bompengefinansiert. 

Referanser
Reguleringsplan Dalsfjordbrua (arkiv 2010-04-07) i 2.1 Trafikk «Årsdøgntrafikken (ÅDT) på eksisterande rv. 57 var i 2007 utrekna til ca.750 ved Setenes. I Dale sentrum nord er ÅDT 1100. På ferjestrekninga Dale-Eikenes er ÅDT 45. SINTEF Veg- og transportplanlegging har gjort fleire trafikkanalysar for det nye sambandet over Dalsfjorden. Prognosane deira viser at det i opningsåret 2013, vil vere ÅDT 750 på rv. 609 over Dalsfjordbrua.»

Eksterne lenker
 Sogn og Fjordane fylkesarkiv: Kampen for Dalsfjordbrua
 NRK Sogn og Fjordanes fylkesleksikon: Dalsfjordbrua
 Bergens Tidende: Byggjestart på Dalsfjordbrua i 2009
 Aksjon Dalsfjordbrua

Kategori:Veibroer i Vestland
Kategori:Veibroer i Askvoll
Kategori:Veier i Fjaler
Kategori:Fylkesvei 609